Държавен вестник, бр. 62, 2022 г., стр. 19

БРОЙ  62	
Д Ъ Р Ж А В Е Н  В Е С Т Н И К 	
СТР.  19  
ните кабинети в държавните и общинските 
детски градини и училища, в детските ясли 
и яслените групи към детски градини чрез 
увеличаване на стойностните показатели на 
стандартите за тяхното финансиране, с цел 
достигане на минималните нива на заплащане, 
договорени в колективния трудов договор в 
отрасъл „Здравеопазване“, по чл. 1, ал. 5, т. 3.6 
от Закона за държавния бюджет на Република 
България за 2022 г.
Чл. 3. Със сумата по чл. 1 да се увеличат 
разходите по показател „Персонал“ по бюджета 
на Министерството на здравеопазването за 
2022 г. по политики и програми, както следва:
1. по „Политика в областта на промоцията, 
превенцията и контрола на общественото здра­
ве“, бюджетна програма „Държавен здравен 
контрол“ – със 713 300 лв.;
2. по „Политика в областта на промоция­
та, превенцията и контрола на обществено­
то здраве“, бюджетна програма „Промоция 
и превенция на незаразните болести“ – с 
1 246 700 лв.;
3. по „Политика в областта на промоция­
та, превенцията и контрола на общественото 
здраве“, бюджетна програма „Профилактика и 
надзор на заразните болести“ – със 766 700 лв.;
4. по „Политика в областта на диагностиката 
и лечението“, бюджетна програма „Осигуря­
ване на медицинска помощ на специфични 
групи от населението“ – с 233 300 лв.;
5. по „Политика в областта на диагностиката 
и лечението“, бюджетна програма „Спешна 
медицинска помощ“ – с 10 133 300 лв.;
6. по „Политика в областта на диагностиката 
и лечението“, бюджетна програма „Психиа­
трична помощ“ – с 2 340 000 лв.;
7. по „Политика в областта на диагностиката 
и лечението“, бюджетна програма „Медико-
социални грижи за деца в неравностойно 
положение, майчино и детско здравеопазва­
не“ – с 5 013 400 лв.;
8. по „Политика в областта на диагнос­
тиката и лечението“, бюджетна програма 
„Осигуряване на кръв и кръвни продукти“ – с 
1 513 400 лв. 
Чл. 4. (1) Министърът на здравеопазването 
да извърши съответните промени по бюджета 
на Министерството на здравеопазването за 
2022 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2022 г.
Заключителни разпоредби
§ 1. Постановлението се приема на основа­
ние чл. 109, ал. 2 и 3 от Закона за публичните 
финанси, чл. 1, ал. 5, т. 3.6 и чл. 77, ал. 2 от 
Закона за държавния бюджет на Република 
България за 2022 г.
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от деня 
на обнародването му в „Държавен вестник“. 
Министър-председател: 
Кирил Петков
Главен секретар на Министерския съвет: 
Красимир Божанов
4835
ПОСТАНОВЛЕНИЕ № 211
ОТ 29 ЮЛИ 2022 Г.
за одобряване на допълнителни разходи по 
бюджета на Министерството на здравеопаз­
ването за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 8 241 700 лв. по бюджета на Ми­
нистерството на здравеопазването за 2022 г. 
за осигуряване на подкрепа на персонала на 
първа линия, пряко ангажиран с дейности 
по предотвратяване разпространението на 
COVID-19, включително за поставяне на вак­
сини на здравно неосигурени лица.
(2) Със сумата по ал. 1 да се увеличат раз­
ходите за персонал по „Политика в областта 
на промоцията, превенцията и контрола на 
общественото здраве“, бюджетна програма 
„Профилактика и надзор на заразните бо­
лести“, по бюджета на Министерството на 
здравеопазването за 2022 г. за изплащане на 
допълнителни възнаграждения за постиг­
нати резултати на служители в системата 
на Министерството на здравеопазването и 
подведомствените му разпоредители с бю­
джет, работещи при неблагоприятни условия 
на труд по време на обявената извънредна 
епидемична обстановка поради епидемично 
разпространение на COVID-19 и до три месеца 
след нейната отмяна, съгласно чл. 15а, ал. 2 от 
Закона за мерките и действията по време на 
извънредното положение, обявено с решение 
на Народното събрание от 13 март 2020 г., и 
за преодоляване на последиците, включително 
за дейности, свързани с поставяне на ваксини 
срещу COVID-19.
Чл. 2. Средствата по чл. 1 да се осигурят за 
сметка на предвидените разходи по централния 
бюджет за 2022 г. за изпълнение на политики 
в област „Здравеопазване“ за осигуряване на 
подкрепа на персонала на първа линия, пряко 
ангажиран с дейности по предотвратяване раз­
пространението на COVID-19, включително за 
поставяне на ваксини на здравно неосигурени 
лица за шест месеца по чл. 1, ал. 5, т. 3.1 от 
Закона за държавния бюджет на Република 
България за 2022 г. 
Чл. 3. (1) Министърът на здравеопазването 
да извърши съответните промени по бюджета 
на Министерството на здравеопазването за 
2022 г. и да уведоми министъра на финансите.